ОУ „Јохан Хајнрих Песталоци“ - Центар

Основно училиште „Јохан Хајнрих Песталоци“ (во минатото: Основно училиште „Петар Петровиќ Његош“; официјално: Основно општинско училиште „Јохан Хајнрих Песталоци“ - Центар; скратено: ООУ „Јохан Хајнрих Песталоци“) — централно основно училиште во скопската населба Буњаковец, Општина Центар.

Училиштето е именувано во чест на швајцарскиот педагог и образовен реформатор Јохан Хајнрих Песталоци, додека во минатото (пред земјотресот) било именувано по црногорскиот владика и владетел Петар Петровиќ-Његош.

 Историја 

Првичното име на училиште било „Петар Петровиќ Његош“. За време на земјотресот на 26 јули 1963 година, училишната зграда претрпела значителни оштетувања. Последователно, Владата на Швајцарија одлучила да собере средства со цел да ги искористи за изградба на училишна зграда. Град Скопје требал да ја одреди местоположбата, а фондот за реконструкција ги презел сите средства приложени од швајцарската донација. Пролетта 1964 година, швајцарската влада му ја доверила изработката на училиштето на архитектот Алфред Рот, професор на Техничкиот факултет во Цирих, архитект кој долги години од својата кариера се занимавал со прашањето на современото образование и училишните градби. Во почетокот на јули 1964 година, започнувале првите договори со преставниците на Собранието на Град Скопје за предложената програма во однос на новата градежна конструкција за асеизмичкото градење (на инженерот К. Хубахер), која во моментот на градење бил пионерски зафат во областа на градежништвото во светски рамки. На 5 септември 1966 година, бил потпишан договор за изградба на училиштето, а 1967 година започнало градењето во соработка на швајцарските проектанти со градежната оператива на Г.П. „Бетон“, Скопје. По две години изградба, на 12 јануари 1969 година, на роденденот на швајцарскиот педагог Јохан Хајнрих Песталоци чие име го носи училиштето, истото е свечено пуштено во употреба и ги отворило вратите за првите ученици по земјотресот.

Најголемиот зенит, кога се работи за бројка на ученици, бил во периодот 1978-1988 кога училиштето работело во три смени со околу 1.500 ученици.

Во 2018 година, училиштето имало околу 900 ученици.

 Директори 
 Катерина Атанасова

 Наводи 

 Надворешни врски 


Категорија:Основни училишта во Општина Центар
Категорија:Буњаковец
Буњаковец
Категорија:Основни училишта во Македонија